b'\n_START_ARTICLE_\nAntonio Jos\xc3\xa9 Gonz\xc3\xa1lez Zum\xc3\xa1rraga\n_START_PARAGRAPH_\nAntonio Jos\xc3\xa9 Gonz\xc3\xa1lez Zum\xc3\xa1rraga (18. maaliskuuta 1925 \xe2\x80\x93 13. lokakuuta 2008) oli ecuadorilainen pappi. H\xc3\xa4nest\xc3\xa4 tehtiin yksi katolisen kirkon kardinaaleista vuonna 2001. H\xc3\xa4n ei kuitenkaan osallistunut uuden paavin valintaan vuoden 2005 konklaavissa; 80 vuoden yl\xc3\xa4ik\xc3\xa4raja oli juuri t\xc3\xa4yttynyt._NEWLINE_Gonz\xc3\xa1lez Zum\xc3\xa1rraga sai pappisvihkimyksens\xc3\xa4 29. kes\xc3\xa4kuuta 1951. H\xc3\xa4n toimi muun muassa Quiton arkkipiispana vuosina 1985\xe2\x80\x932003. Edelt\xc3\xa4j\xc3\xa4 oli Pablo Mu\xc3\xb1oz Vega ja seuraaja Ra\xc3\xbal Eduardo Vela Chiriboga.'